धक्का देकर गिराया, फिर लात-घूसे बरसाए; जान लेने की धमकी भी दी
Shocking Classroom Video: Student Beats Teacher in Florida School 17 साल के छात्र ने अपनी टीचर की बेरहमी से पिटाई कर दी। उसने गुस्से में आकर पहले तो महिला टीचर को तेजी से धक्का दिया। जब वो जमीन पर गिर गई तो उस 15 घूंसे मारे
अमेरिका के फ्लोरिडा में एक 17 साल के छात्र ने अपनी टीचर की बेरहमी से पिटाई कर दी। उसने गुस्से में आकर पहले तो महिला टीचर को तेजी से धक्का दिया। जब वो जमीन पर गिर गई तो उस 15 पंच मारे। उसने कहा कि वो उसे जान से मार देगा। इसके बाद महिला टीचर को अस्पताल ले जाया गया।
फॉक्स न्यूज के मुताबिक, छात्र क्लास में गेम खेल रहा था, जिसके बाद टीचर ने उसका निंटोंडो स्विच (गेम) ले लिया। इस बात से छात्र को गुस्सा आ गया और उसने टीचर के साथ मारपीट कर दी। इस मामले में पुलिस ने छात्र को गिरफ्तार कर लिया है। अब घटना का वीडियो सोशल मीडिया पर वायरल हो रहा है।
सबसे पहले घटना की तस्वीरें देखें...
अब विस्तार से समझिए पूरी घटना...
घटना 21 फरवरी को फ्लोरिडा के मातनजस हाई स्कूल में हुई। यहां एक टीचर ने क्लास में गेम खेल रहे छात्र का गेम ले लिया और वो क्लास से बाहर निकल गई। इससे नाराज छात्र टीचर के पीछे-पीछे लॉबी में पहुंच गया। वहां उसने टीचर को पीछे से धक्का दे दिया। इससे महिला टीचर जमीन पर गिरकर बेहोश हो गई। इसके बाद छात्र ने बेहोश टीचर को 15 पंच मारे। उसके ऊपर कूदते हुए पैरों से भी मारा।
इस दौरान बचाव करने अन्य टीचर्स आए। एक शिक्षक ने बताया कि जब वो छात्र को रोक रहे थे तो छात्र ने महिला टीचर पर थूक दिया था। जब हम छात्र को पकड़कर अलग ले जा रहे थे तो वो कह रहा था कि जब वो वापस आएगा तो महिला टीचर को जान से मार देगा।
छात्र की हरकतें डरावनी थीं : पुलिस
पुलिस अधिकारी रिक स्टाली ने कहा- 17 साल के छात्र की हाईट 6 फीट 6 इंच है। उसका वजन करीब 122 किलोग्राम है। उसने बेरहमी से महिला टीचर पर हमला कर दिया। जब हम मौके पर पहुंचे तो महिला खून से लथपथ जमीन पर गिरी हुई थी। इतना ही नहीं जब हमने छात्र को गिरफ्तार किया तो वो बार-बार पूछ रहा था कि उसे रिहा कब किया जाएगा। हमने जवाब नहीं दिया। इसके बाद वो वॉयलेंट हो गया। छात्र की हरकतें डरावनी थीं। फिलहाल उसे जुवेनाइल जस्टिस डिपार्टमेंट के हवाले कर दिया गया है।
ये खबरें भी पढ़ें...
अमेरिका में 6 साल के बच्चे ने फायरिंग की; स्कूल में टीचर को गोली मारी, पुलिस ने कहा- गलती से नहीं, जानबूझकर फायर किया
अमेरिका के वर्जीनिया राज्य से गोलीबारी का चौंकाने वाला मामला सामने आया है। यहां एक 6 साल के बच्चे ने क्लास के अंदर टीचर को गोली मार दी। यह घटना शनिवार को रिकनेक एलिमेंट्री स्कूल में हुई। उस वक्त क्लास में टीचर और बच्चा अकेले थे। पुलिस चीफ स्टीव ड्र्यू ने प्रेस कॉन्फ्रेंस में बताया कि यह कोई एक्सीडेंट का मामला नहीं है। पढ़ें पूरी खबर...
अमेरिका के स्कूल में फायरिंग; 18 साल के स्टूडेंट ने पहली गोली दादी को मारी, फिर स्कूल पहुंचकर 19 बच्चों समेत 21 की जान ले ली
अमेरिकी राज्य टेक्सास से मंगलवार दोपहर को दिल दहलाने वाली खबर आई। टेक्सास के युवाल्डे में रॉब एलिमेंट्री स्कूल में एक 18 वर्षीय युवक ने अंधाधुंध फायरिंग की। इस हमले में 19 स्टूडेंट और 2 टीचर की मौत हो गई। फायरिंग में 13 बच्चे, स्कूल के स्टाफ मेंबर्स और कुछ पुलिसवाले भी घायल हुए। पढ़ें पूरी खबर...